**IGRA GEOMTERIJSKIM LIKOVIMA**



Potrebni materijali: karton (za podlogu), kolaž papir, škare, ljepilo, čičak traka (ili pik-traka)

Kako izraditi:

a)

* Na veći tvrdi papir (karton) bojom iscrtajte obrise geometrijskih likova
* Na sredinu svakog lika zalijepite čičak traku (ili pik-traku)
* Od kolaža izrežite razne geom. likove i na njih nalijepite drugi dio čičak trake

Dijete će u igri istraživati i otkrivati koji lik pripada kojem obrisu i zalijepiti će pripadajuće likove čičkom.

b)

* Na podlozi iscrtajte raznim bojama obrise raznih geometrijskih likova
* Iz kolaž papira izrežite više malih geometrijskih likova

Dijete će po boji obrisa određenog lika popunjavati lik malim geom. likovima iste boje.

Ovom aktivnošću kod djece potičemo vizualnu percepciju (uočavanje boja i oblika), jačamo okulomotornu koordinaciju (usklađivanje vida i pokreta) te koncentraciju djece na određeni sadržaj.

**PUHALICE ZMAJICE**



Potrebni materijali: tuljci od rolo papira, kolaž papir, škare, ljepilo, pomponi (ili kuglice od papira).

Kako izraditi:

* Skratite kartonske tuljce i ukrasite ih kolaž papirom i pomponima (oči i nos za zmaja)
* Izrežite kolaž papir na trakice
* Trakice zalijepite na jednu stranu rolo papira

Dijete će puhati s jedne strane tuljca te će tako pokretati trakice na drugoj strani koje će treperiti i „oživjeti“ zmaja koji „riga vatru“.

Ovom igrom kod djece potičemo kreativnost, stvaralački duh i maštu. Djeca će usavršiti puhanje (jačati kapacitet pluća), otkrivati će uzročno-posljedične veze (između puhanja i treperenja vatre), a prije svega veseliti će se zajedničkoj igri s odraslima.

**VJEŽBAJTE S DJETETOM**

     

SVE VJEŽBE MOŽETE IZVODITI S DJETETOM NA NEKOJ PODLOZI, DEKI ILI RUČNIKU.

OVE VJEŽBE ( ČUČNJEVI, ISKORACI S JEDNOM PA S DRUGOM NOGOM, TRBUŠNJACI ILI NEKE DRUGE VJEŽBE POPUT SKLEKOVA ILI SL.) SIGURNO ĆE UČVRSTITI MIŠIĆE VAŠEG TIJELA, NJIMA RAZVIJATE I POTIČETE SVOJU POKRETLJIVOST I SNAGU, A VAŠE DIJETE ĆE BITI SRETNO I ZADOVOLJNO.

**IGRA S GUMAMA**





Potrebni materijal; gume

Gume mogu poslužiti za igru i vježbanje tjelesnog i psihomotoričkog razvoja djeteta.

Dijete može izvoditi razne igre s njima kao ove npr, provlačenje kroz njih, prelaženje preko njih, skakanje iz gume u gumu, kotrljanje guma ili neke spretnije ako je dijete starije. Možete napraviti cijeli poligon vježbi s njima.

Djeca ovim igrama razvijaju koordinaciju i preciznost pokreta i baratanja s predmetima, ravnotežu pri pokretima i kretanju, pokretljivost i spretnost pri kretanju.

**KOŠ ZA IGRU**

 



Potrebni materijal; žičana vješalica, vrećica, škare i pik traka

Kako izraditi?

* Oblikujte vješalicu u oblik kruga rukama, a dio za kvačenje ne dirajte i ne rastvarajte.
* Izrežite ručke s vrećice jer su vam višak i izrežite do dna vrećicu na trakice
* Zatim izrežite dno po sredini da vam ostane krug
* Nataknite vrećicu(kružno) oko vješalice i možete ju njenim nitima vezati oko vješalice ili ju možete učvrstiti pik trakom
* Dio za zakvačiti savijte oko neke šipke kao mi, stupa ili sl. te dodatno učvrstite pik trakom
* Igra gađanja loptom u koš može početi

Ova igra je vrlo zabavna i u zatvorenom i na otvorenom prostoru i djeca se dugo njome zabavljaju, a pritom razvijaju samopouzdanje.

Ovom igrom potiče se snaga djeteta, izdržljivost, prostorna percepcija, pozornost,koordinacija i preciznost u baratanju predmetima, koordinacija i preciznost pokreta te koordinacija i ravnoteža pri pokretima i kretanju.